**Návrh - Zmluva O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len,,Obchodný zákonník“)

(ďalej v texte len „Zmluva“)

**Článok I.**

**Zmluvné strany**

1. Názov organizácie: **AGRO CS Slovakia, a.s.**

Sídlo organizácie: **Nám. Republiky 5, 984 01 Lučenec**

Štatutárny orgán: **Ing. Vladimír Mužila**, podpredseda predstavenstva

IČO: **36 042 161**

Bankové spojenie: **Československá obchodná banka, a.s.**

Číslo účtu: **IBAN: SK49 7500 0000 0000 2500 5473**

Zástupca splnomocnený

na rokovanie vo veciach:

1. zmluvných: **Ing. Attila B**oth

Číslo tel.:  **+421905394857**

e-mail: **both@agrocs.sk**

b) technických: **Mgr. Štefan Haban**

Číslo tel.:  **+421918855001**

e-mail: **haban@agrocs.sk**

(ďalej len “Objednávateľ ”)

|  |
| --- |
|  |

a

1. Názov:

Sídlo:

Štatutárny orgán:

Zapísaná v:

IČO:

DIČ:

IČ DPH:

Bankové spojenie:

Číslo účtu:

Zástupca splnomocnený na rokovanie vo veciach:

a) zmluvných:

b) technických:

Číslo telefónu:

Číslo faxu:

Email:

(ďalej len “Dodávateľ”

**Článok II.**

**PREAMBULA**

Dodávateľ diela berie na vedomie, že plnenie predmetu zákazky, je spolufinancované z poskytnutej dotácie Ministerstva kultúry SR č. MK-5473/2019-423 s názvom projektu „*Rekonštrukcia kaštieľa Veľké Dravce – I. etapa*“

**Článok III.**

**Predmet zmluvy**

3.1 Zmluvné strany sa dohodli, že predmetom tejto Zmluvy je „***Rekonštrukcia kaštieľa Veľké Dravce – I. etapa***“ (ďalej len „Predmet zmluvy“ alebo „dielo“). Predmet Zmluvy je bližšie špecifikovaný v Prílohách (výkaz výmer). tejto Zmluvy tvoriacej neoddeliteľnú súčasť tejto Zmluvy.

* 1. Dodávateľ sa zaväzuje realizovať pre Objednávateľa Predmet Zmluvy podľa podmienok dohodnutých v tejto Zmluve, a to v množstve a cenách uvedených v  tejto Zmluve
* podľa Oceneného výkazu výmer z cenovej ponuky uchádzača - príloha č. 1 tejto zmluvy,
* požiadaviek objednávateľa zapísaných v stavebnom denníku,
* podmienok uvedených vo výzve na predkladanie ponúk.
  1. Dodávateľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, a že disponuje takými kapacitami a odbornými znalosťami, ktoré sú k realizácii Predmetu zmluvy potrebné.
  2. Dodávateľ znáša nebezpečenstvo škody na Predmete Zmluvy až do dňa riadneho odovzdania diela Dodávateľom a prevzatia diela Objednávateľom.
  3. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**Kvalita PREDMETU Zmluvy**

Dodávateľ sa zaväzuje dodať predmet Zmluvy bez vád a nedostatkov brániacich jeho riadnemu používaniu.

**Článok V.**

**Cena a platobné podmienky**

5.1 Zmluvné strany sa dohodli v zmysle §3 zákona č. 18/1996 Z .z. o cenách v znení neskorších predpisov na maximálnej cene za celý Predmet Zmluvy:

Spolu bez DPH ................- eur

DPH 20% ................- eur

Spolu ................- eur

Slovom .................................................................................................................

Ceny budú vyčíslené v Eurách a zaokrúhlené na 2 desatinné miesta.

* 1. Dodávateľ sa zaväzuje neprekročiť stanovenú cenu, pričom ale konštatuje, že cena diela môže byť nižšia vychádzajúc zo skutočného stavu po dokončení diela.
  2. Dodávateľ' nemá právo na náhradu akýchkoľvek ďalších nákladov, ktoré vynaloží pri zhotovovaní diela alebo v súvislosti s ním *(všetky tieto náklady Dodávateľa sú už zhrnuté v cene diela podľa bodu 5.I tejto Zmluvy)*, pokiaľ' sa zmluvné strany nedohodnú inak alebo v tejto zmluve nie je výslovne uvedené niečo iné; Dodávateľ tak o.i. nemá právo najmä na náhradu:

1. nákladov na materiály, pracovné sily, stroje, dopravu, zariadenie staveniska, ochranu diela, riadenie a administratívu, dodávateľskú inžiniersku činnosť, geodetické práce, dielenskú dokumentáciu, réžiu Dodávateľa a zisk, na infláciu, poplatky a platby za telefón, vodu, elektrinu, zaistenie bezpečnosti a ochrany zdravia pri práci (BOZP) a požiarnej ochrany (PO), zvýšené náklady na práce v zimnom období alebo vo viaczmennej prevádzke, odstránenie znečistení skladovanie, odvoz a likvidáciu odpadov, sankcie, pokuty, penále, poistenie, finančné náklady na dočasné zábery plôch, osvetlenia, zaistenie a vykonávanie skúšok, dočasné dopravné obmedzenia na priľahlých komunikáciách a pod., ako aj zaistenie podmienok uvedených v odovzdanom právoplatnom stavebnom povolení týkajúcom sa diela, vrátane úhrady poplatkov súvisiacich s realizáciou stavebných prác a pokút v prípade porušenia tejto zmluvy či iných právnych povinností;
2. nákladov na kompletizáciu dodávky diela, riadne vykonanie diela, vrátane réžie staveniska, ochrany životného prostredia, bezpečnosti, nákladov na bezpečnosť majetku a pracovníkov vrátane nákladov na prevádzku týchto dočasných zariadení;
3. nákladov na energie a nákladov na služby zariadenia staveniska;
4. nákladov na dokumentáciu odovzdávanú Objednávateľovi súvisiacu so zhotovením diela;
5. nákladov na dokumentáciu stavu okolitých nehnuteľností, inžinierskych sietí a verejných priestorov pred začatím vykonávania diela, nákladov na ochranu majetku a odstránenie prípadných škôd, za ktoré zodpovedá Dodávateľ v podľa tejto Zmluvy a všeobecne záväzných právnych predpisov;
6. nákladov na udržiavanie poriadku a čistoty na stavenisku a na odstraňovanie znečistení a poškodení komunikácií a priestranstiev, ku ktorým dôjde priebehu prác Dodávateľa.
   1. Objednávateľ sa zaväzuje po dobu platnosti tejto Zmluvy včas zaplatiť cenu za realizované práce, ktorá je vypočítaná v súlade so  Zmluvou.
   2. Dodávateľ vyhlasuje a podpisom tejto Zmluvy potvrdzuje, že je riadne oboznámený s rozsahom a povahou diela a že správne vyhodnotil a ocenil všetky práce trvalého či dočasného charakteru, ktoré sú nevyhnutné pre riadne splnenie jeho záväzkov podľa tejto Zmluvy, a že pri stanovení ceny diela uvedenej v bode 5.1 tohto článku sú mu známe miestne podmienky na mieste, kde sa bude nachádzať stavenisko; zahrnul všetky technické a dodacie podmienky nevyhnutné pre splnenie svojho záväzku podľa tejto zmluvy a zadávacej dokumentácie do ceny diela v rámci verejného obstarávania uplatnil všetky svoje požiadavky, prípadne vysvetlenia na Objednávateľa týkajúce sa tejto zmluvy a/alebo zadávacej dokumentácie a/alebo iných skutočností, ktoré môžu mat' vplyv na plnenie jeho záväzku podľa tejto Zmluvy.
   3. Dodávateľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v  Prílohe č.1 tejto Zmluvy.
   4. Cena diela podľa bodu 5.1 Zmluvy podlieha úpravám iba  v prípade:

ak v priebehu plnenia zmluvy dôjde k potrebe vykonania naviac prác, ktoré sú nevyhnutné na zhotovenie diela a ktoré neboli uvedené vo výkazoch výmer v súťažných podkladoch, a potrebu ktorých Dodávateľ' nemohol predpokladať ani pri vynaložení odbornej starostlivosti v čase uzavretia tejto Zmluvy

* 1. Inú úpravu ceny diela je možné vykonať vždy len po predchádzajúcom odsúhlasení zmluvných strán dodatkom k tejto zmluve a len v súlade s legislatívnymi cenovými predpismi na základe kalkulácie, z ktorej bude preukázateľne vyplývať rozdiel medzi novou a ponukovou cenou.
  2. Zmluvné strany sa dohodli, že náklady na materiál, práce, dodávky a/alebo iné plnenia, ktoré nie sú výslovne uvedené v špecifikáciách predmetu Zmluvy, ale ktorých potreba bola zo strany Dodávateľa pri uzatváraní tejto Zmluvy rozumne predvídateľná a/alebo ktorých potrebu vykonania mohol Dodávateľ pri náležitej odbornej starostlivosti zistiť pri predkladaní cenovej ponuky do súťaže, kontrole projektovej dokumentácie a/alebo pri uzatváraní tejto Zmluvy, sú zahrnuté v Cene Diela. Takéto predvídateľné a zistiteľné materiálové odchýlky, práce, dodávky a/alebo plnenia sa považujú za zahrnuté v rozsahu plnenia Dodávateľa podľa tejto Zmluvy, a nie sú a nebudú považované za naviac práce.
  3. Zmluvné strany sa dohodli, že Dodávateľ vystaví jednu celkovú faktúru na celú sumu diela podľa článku 5.1 Zmluvy, a to po protokolárnom odovzdaní diela Objednávateľovi na základe súpisu dodávok a vykonaných prác schváleného stavebným dozorom. Prílohou faktúry budú podrobné súpisy dodaných tovarov a vykonaných služieb za fakturované obdobie dokumentujúce plnenie Dodávateľa a odsúhlasené stavebným dozorom. Dodávateľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
  4. Faktúra je splatná do 30 dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Dodávateľa uvedeného v záhlaví tejto Zmluvy.
  5. Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení.

Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

h) Prílohou faktúry musí byť súpis vykonaných prác vo formáte MS Excel.

* 1. V prípade, že faktúra (daňový doklad) bude obsahovať nesprávne alebo neúplné údaje, objednávateľ je  oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.11 tohto článku Zmluvy.
  2. Dodávateľ sa zaväzuje, že bude bez nároku na úroky z omeškania rešpektovať podmienky v zmysle zmluvy o poskytnutí Dotácie poskytovania finančných prostriedkov z  Úradu podpredsedu vlády SR pre investície a informatizácie na uvedený projekt uvedený v preambule tejto zmluvy
  3. Pred podpisom tejto Zmluvy o dielo Dodávateľ zloží na bankový účet Objednávateľa zábezpeku vo výške 5.000,- EUR. Táto zábezpeka slúži počas výstavby diela na úhradu prípadných zmluvných sankcií, náhrady škody rovnako na krytie prípadných nárokov Objednávateľa z titulu vád diela neodstránených Dodávateľom v dohodnutom termíne, dodatočných nákladov a strát Objednávateľa plynúcich z nedodržania doby výstavby Dodávateľom ako aj nákladov vzniknutých Objednávateľovi v dôsledku odstúpenia od tejto zmluvy a ostatných pohľadávok, ktoré vzniknú Objednávateľovi voči Dodávateľovi na základe tejto Zmluvy o dielo alebo v súvislosti s ňou. V prípade vzniku pohľadávky Objednávateľa voči Dodávateľovi, Objednávateľ oznámi Dodávateľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a Dodávateľ je povinný najneskôr do 7 dní po doručení takéhoto oznámenia zaplatiť Objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 5.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení celej ceny diela podľa bodu 5.1. tejto Zmluvy o dielo, je Dodávateľ oprávnený požiadať Objednávateľa o vrátenie zloženej zábezpeky, resp. jej nevyčerpanej časti a Objednávateľ je v takom prípade povinný vrátiť zábezpeku, resp. jej nevyčerpanú časť Dodávateľovi najneskôr do 7 dní od kedy mu Dodávateľ svoju žiadosť doručil.
  4. Zábezpeku podľa predchádzajúceho bodu tejto Zmluvy o dielo môže Dodávateľ nahradiť aj predložením neodvolateľnej a nepodmienenej bankovej záruky na plnú sumu zábezpeky zriadenej v renomovanej bankovej inštitúcii, ktorou banka poskytne v prospech Objednávateľa bankovú záruku v plnom rozsahu na krytie záväzkov s totožným obsahom zábezpeky v zmysle bodu 5.15 tohto článku Zmluvy. V tejto bankovej záruke musí byť jedinou podmienkou uhradenia pohľadávky Objednávateľa nárok vznesený Objednávateľom bez dodatočných obmedzení stanovených bankou alebo Dodávateľom. V prípade čerpania finančných prostriedkov z bankovej záruky je v Dodávateľ povinný doplniť výšku bankovej záruky do 7 dní tak aby opätovne zodpovedala požadovanej výške, teda 5.000,-EUR. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení celej ceny diela podľa článku V bodu 5.1. tejto Zmluvy o dielo, je Dodávateľ oprávnený požiadať Objednávateľa o vrátenie záručnej listiny, a Objednávateľ je v takom prípade povinný vrátiť záručnú listinu, ak už nemá žiadne nároky, ktoré by z nej mohol uplatňovať, a to najneskôr do 7 dní od kedy mu Dodávateľ svoju žiadosť doručil.

**Článok VI.**

**ČAS PLNENIA**

6.1 Dodávateľ sa zaväzuje že Dielo uvedené v článku II tejto Zmluvy zhotoví pre Objednávateľa pri dodržaní kvalitatívnych a technických podmienok v nasledovných lehotách:

**Prevzatie staveniska:** do **7 dní** odo dňa písomného vyzvania objednávateľa na prevzatie staveniska na e-mail uvedený v tejto zmluve  bod 11.1 b)

**Začatie realizácie diela:** nasledujúci pracovný deň po odovzdaní staveniska

**Ukončenie realizácie diela:** **do 15.12.2020**

6.2 Dodržiavanie termínov podľa bodu 6.1 tohto článku Zmluvy je podmienené riadnym   
a včasným spolupôsobením Objednávateľa (poskytnutím súčinnosti Objednávateľa)   
dohodnutým v tejto Zmluve.

* 1. Dodávateľ je povinný bez meškania písomne informovať Objednávateľa o vzniku akejkoľvek udalosti, ktorá má vplyv na realizáciu diela.
  2. Dodávateľ je oprávnený požadovať zmenu termínu realizácie diela iba v týchto prípadoch, ktoré budú objektívne a preukázateľne brániť v realizácii diela:

a) zásahu orgánov štátnej správy, ktorý vznikol z dôvodov mimo sféry vplyvu Dodávateľa;

b) prerušení prác na diele Objednávateľom;

c) zmene technického riešenia diela zo strany Objednávateľa;

d) v prípadoch ak klimatické a meteorologické podmienky objektívne neumožňujú uskutočňovania diela alebo zabraňujú použitiu technologických postupov potrebných na vykonanie Diela;

e) v prípadoch vyššej moci, ktorá znemožňuje riadnu realizáciu diela alebo jeho časti. Pod pojmom vyššia moc sa rozumejú okolnosti majúce vplyv na dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení Zmluvy o dielo (napr. vojna, mobilizácia, povstanie, a pod.);

f) omeškaní Objednávateľa s odovzdaním staveniska.

6.5 Podmienkou zmeny termínu zhotovenia diela podľa článku 6.4 Zmluvy je skutočnosť, že Dodávateľ ohlási dôvod na zmenu Objednávateľovi. Zmenu termínu zhotovenia diela schvaľuje okrem zmluvných strán aj stavebný dozor písomnou formou. Dodávateľ v týchto prípadoch nie je počas tejto schválenej doby v omeškaní s uskutočnením, ukončením a odovzdaním diela.

6.6 V prípade, že Dodávateľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom sa jedná o podstatné porušenie Zmluvy, v dôsledku čoho vzniká Objednávateľovi právo od Zmluvy odstúpiť. Objednávateľ určí Dodávateľovi primeraný, dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

**Článok VII.**

**MIESTO PLNENIA PREDMETU ZMLUVY A ODOVZDANIE A PREVZATIE DIELA**

* 1. Miestom plnenia Predmetu Zmluvy: „Rekonštrukcia kaštieľa Veľké Dravce – I. etapa“ je k.ú. Obec Veľké Dravce, kultúrna pamiatka kaštieľ Veľké Dravce evidovaná v Ústrednom zozname pamiatkového fondu Slovenskej republiky pod číslom 2581/0
  2. Predmetom odovzdania a prevzatia bude celé dielo naraz. Protokolárnym odovzdaním diela sa pre účely tejto zmluvy rozumie odovzdanie všetkých častí diela bez vád a nedorobkov Dodávateľom a prevzatím Objednávateľom v zmysle ustanovení tohto článku. Dodávateľ je povinný písomne oznámiť objednávateľovi najneskôr 15 pracovných dní vopred, kedy bude predmet plnenia pripravený na uskutočnenie potrebných skúšok, ak sa takéto k jednotlivým častiam/súčastiam diela vyžadujú, a následné po úspešnom vykonaní skúšok je povinný najneskôr 15 pracovných dní vopred vyzvať Objednávateľa na odovzdanie a prevzatie diela. Preberacie konanie sa uskutoční v mieste realizácie stavby v termíne podľa dohody zmluvných strán, inak v termíne určenom Dodávateľom.
  3. Predmet zmluvy sa považuje za splnený riadnym a včasným ukončením/ vykonaným diela bez vád a nedorobkov a jeho protokolárnym odovzdaním Dodávateľom a prevzatím Objednávateľom, a to len vo forme písomného preberacieho protokolu zhotoveného a podpísaného zmluvnými stranami. Tento protokol je súčasne podkladom pre vystavenie celkovej faktúry podľa čl 5.10 zmluvy.
  4. Ak Objednávateľ odmietne prevziať dielo, oznámi túto skutočnosť spolu s dôvodmi pre ktoré toto dielo neprevzal Dodávateľovi. Dodávateľ je povinný odstrániť vady a nedorobky riadne a včas, t. j. spôsobom, za podmienok a vo vzájomne písomne dohodnutých lehotách, v opačnom prípade má Objednávateľ právo odstrániť vady a nedorobky sám alebo ich nechať odstrániť treťou osobou na náklady Dodávateľa.

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti Objednávateľa

1. Objednávateľ je oprávnený kontrolovať plnenie Predmetu Zmluvy v každom stupni jeho realizácie. Ak pri kontrole zistí, že Dodávateľ porušuje svoje povinnosti, má právo žiadať, aby Dodávateľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Dodávateľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
2. Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť Predmet Zmluvy.
3. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
4. Objednávateľ je povinný uhradiť cenu dohodnutú v čl.V., bod 5.1 Zmluvy.
   1. Práva a povinnosti Dodávateľa
5. Dodávateľ je povinný na vlastné náklady zabezpečiť činnosť potrebnú na zabezpečenie Predmetu Zmluvy.
6. Dodávateľ je povinný uzavrieť poistenie zodpovednosti za škodu platné počas celej realizácie Predmetu zmluvy, a to do 10 dní od podpisu Zmluvy. Výška poistenia je minimálne v hodnote ceny projektu s DPH podľa bodu 5.1 Zmluvy.
7. Dodávateľ je povinný pred nástupom na realizáciu prác podľa tejto zmluvy zabezpečiť pre svojich zamestnancov a všetky osoby pre neho činné na inom zmluvnom základe, vrátane všetkých jeho subdodávateľov, absolvovanie vstupných školení a testov z PO a BOZ platných v Slovenskej republike.
8. Dodávateľ prehlasuje, že:

* prečítal, preveril a pochopil všetky podmienky realizácie tejto zmluvy so všetkými časťami a prílohami a tieto uznal, v rozsahu, v akom je toto možné pri dodržaní odbornej starostlivosti Dodávateľa,
* potrebné výkony sú mu jasné a bez námietok známe,
* na základe svojich schopností, technického vybavenia a personálu, ktorý má k dispozícii je schopný uskutočniť zmluvné výkony bezporuchovo, kompletne a funkčne podľa všetkých príslušných STN v stanovených lehotách, termínoch a kvalite.

1. Dodávateľ bude viesť od odovzdania staveniska až do protokolárneho odovzdania diela o prácach a dodávkach, ktoré vykonáva stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u stavbyvedúceho Dodávateľa na stavbe.. Cestou zápisov v stavebnom denníku nie je možné meniť rozsah, cenu a termín diela.
2. Zmluvné strany považujú stavebný denník za informatívny dokument stavby, z tohto dôvodu vzniká Dodávateľovi povinnosť predkladať stavebný denník Objednávateľovi a taktiež vzniká Objednávateľovi povinnosť reagovať písomne formou zápisov do stavebného denníka na zápisy Dodávateľa.
   1. Ak Dodávateľ nesplní termíny podľa bodu 6.1 tejto zmluvy, je povinný zaplatiť Objednávateľovi zmluvnú pokutu vo výške 500 eur za každý začatý týždeň omeškania, pričom sa jedná o podstatné porušenie Zmluvy a Objednávateľovi vzniká právo od Zmluvy odstúpiť.
   2. Ak Objednávateľ neuhradí Dodávateľovi faktúry v lehote splatnosti, uvedenej v bode 5.11 tejto zmluvy, je povinný zaplatiť Dodávateľovi zmluvnú pokutu vo výške 0,05 % z hodnoty diela za každý deň omeškania.
   3. Zmluvnými pokutami dohodnutými v bode 8.3 a 8.4 Zmluvy nie je dotknutý nárok zmluvných strán na náhradu škody.
   4. Ak Dodávateľ poruší všeobecne záväzné právne predpisy týkajúce sa ochrany archeologických pamiatok alebo ochrany prírody a krajiny, bude to považované za podstatné porušenie zmluvy.
   5. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok IX.**

**Zodpovednosť za vady, záruka za kvalitu**

* 1. Dodávateľ zodpovedá za to, že Predmet Zmluvy bude poskytnutý v súlade s ustanovením článku III. a budú mať vlastnosti dohodnuté v tejto Zmluve a jej prílohách.
  2. Dielo má vady, ak vykonanie diela nezodpovedá výsledku určenému v tejto Zmluve alebo vyplývajúcemu zo spôsobu vykonania diela dohodnutého v tejto zmluve, alebo ak Dodávateľ porušil povinnosť vykonať dielo v kvalite (v akosti) a vyhotovení, ktoré určuje táto zmluva, inak v akosti a vyhotovení, ktoré sa hodí na účel, na ktorý je dielo určené, alebo ak existujú vady v dokumentoch odovzdaných spolu s dielom Objednávateľovi, vrátane, ak tieto dokumenty chýbajú, ak tieto vady dokumentov mohol Dodávateľ zistiť pri vynaložení odbornej starostlivosti, alebo ak nebolo spolu s dielom Objednávateľovi odovzdané všetko dohodnuté príslušenstvo potrebné pre riadne užívanie a údržbu diela.
  3. Dodávateľ preberá záruku za to, že dielo bude mať počas záručnej doby kvalitatívne vlastnosti a prevádzkovú spôsobilosť primeranú obvyklému opotrebovaniu bežným užívaním a vplyvu poveternostných podmienok.
  4. Záručná doba je šesťdesiat (60) mesiacov a začína plynúť dňom protokolárneho odovzdania diela.

9.6 Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do troch pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Dodávateľovi faxom alebo e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie faxom alebo e-mailom pre počítanie a dodržanie lehôt sa považuje deň odoslania faxu alebo e-mailu Objednávateľom Dodávateľovi.

9.7 Zmluvné strany sa pre prípad vád, na ktoré sa vzťahuje záruka, dohodli, že Objednávateľ má právo požadovať a Dodávateľ povinnosť reklamované vady bezplatne odstrániť. S odstraňovaním reklamovaných vád je Dodávateľ povinný začať:

1. v prípade vád, ktoré nebránia riadnemu užívaniu, bezodkladne, najneskôr do piatich (5) dní od doručenia oznámenia (správy) o vadách a zabezpečiť odstránenie vád v čo najkratšom možnom čase;
2. v prípade havarijných porúch (vád, ktorých odstránenie vzhľadom na dané okolnosti a vzniknutú škodu alebo hrozbu vzniku škody neznesú odklad) bezodkladne, najneskôr do 24 hodín od doručenia oznámenia (správy) o vadách a zabezpečiť odstránenie vád v čo najkratšom možnom čase; Dodávateľ je povinný urobiť také vhodné opatrenia, aby bol bezodkladne odstránený havarijný stav a zabezpečená prevádzky schopnosť dotknutej časti diela, pokiaľ sa zmluvné strany v konkrétnom prípade nedohodnú inak.

9.8 V prípade omeškania Dodávateľa so začatím odstraňovania reklamovaných vád alebo s ich odstránením, alebo ak Dodávateľ' odmietne tieto vady odstrániť, je oprávnený zabezpečiť odstránenie vád Objednávateľ, a to na náklady Dodávateľa *(účelne alebo nevyhnutne vynaložené)*, Objednávateľ je pritom oprávnený uplatniť aj svoje práva zo záruky poskytnutej podľa článku 5.15 tejto zmluvy.

**Článok X.**

**Zodpovednosť za škodu**

10.1 Dodávateľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

10.2 V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok XI.**

**Ďalšie zmluvné dojednania**

* 1. Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela, alebo faxom (e-mailom), ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy a na nižšie uvedené zodpovedné osoby:

za Dodávateľa:

1. pre riešenie zmluvných a obchodných záležitostí:

titul, meno a priezvisko, funkcia:

Tel: +

Email:

za Objednávateľa:

1. pre riešenie zmluvných a obchodných záležitostí:

titul, meno a priezvisko: **Ing. Attila Both**

funkcia : **asistent riaditeľa pre rozvoj spoločnosti**

Tel: **+421905394857**  
 Email: **both@agrocs.sk**

* 1. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.
  2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Dodávateľ je povinný strpieť výkon kontroly, auditu, overovania súvisiaceho s dodávanými tovarmi, službami a prácami kedykoľvek počas platnosti a účinnosti Zmluvy poskytnutej dotácie.
  4. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
  5. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
  6. Objednávateľ má právo bez udania dôvodu a bez akýchkoľvek sankcií odstúpiť od zmluvy s Dodávateľom v prípade, kedy ešte nedošlo k plneniu zo zmluvy medzi Objednávateľom a Dodávateľom a v prípade negatívneho výsledku z administratívnej kontroly verejného obstarávania.

**Článok XII.**

**Bezpečnosť pri práci a ochrana životného prostredia**

12.1. Dodávateľ plne zodpovedá za bezpečnosť pri práci a ochranu životného prostredia a to až do riadneho a úplného odovzdania diela objednávateľovi. Dodávateľ zabezpečí vlastný dozor a sústavnú kontrolu nad bezpečnosťou práce pri činnostiach na stavenisku v súlade s ustanoveniami príslušných ustanovení platného Zákonníka práce SR. Dodávateľ pri použití technických zariadení, vyhradených technických zariadení zabezpečí ich minimálne potrebnú a nevyhnutnú bezpečnostnú úroveň.

12.2. Ak plnia na jednom pracovisku zamestnanci dvoch a viac zamestnávateľov, sú zamestnávatelia povinní vzájomne sa písomne informovať o rizikách a vzájomne spolupracovať podľa zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení.

12.3. Pracovníci aj jeho subdodávateľov oprávnení pohybovať sa na stavenisku predmetu zákazky musia nosiť pracovné odevy čitateľne označené názvom zamestnávateľa.

Dodávateľ zabezpečí ohraničenie pracovného priestoru z dôvodov bezpečnosti a ochrany zdravia. Označenie musí byť jasne viditeľné aj v noci a za zníženej viditeľnosti.

12.4 Pri vzniku pracovného úrazu, a to smrteľného, ťažkého pracovného úrazu alebo inej mimoriadnej udalosti sa postupuje podľa zákona č. 124/2006 Z. z v spojitosti s vyhláškou č. 500/2006 Z. z., ktorými je určený spôsob evidencie, hlásení a zasielanie záznamu o úraze. Pri ostatných úrazoch je dodávateľ povinný oznámiť objednávateľovi vznik úrazu, pokiaľ je to uvedené v pláne bezpečnosti práce.

12.5 Dodávateľ, ktorý vykonáva činnosti, pri ktorých hrozí nebezpečenstvo vzniku požiaru, zodpovedá za zabezpečenie protipožiarnej bezpečnosti pri týchto činnostiach.

12.6 Najneskôr do 14 dní po nadobudnutí účinnosti tejto zmluvy dodávateľ predloží objednávateľovi k odsúhlaseniu

12.6.1 Detailný popis opatrení zameraných na ochranu povrchových a podzemných vôd počas výstavby diela.

12.6.2 Plán ochrany zdravia pracovníkov počas výstavby, ktorý zohľadní aj špecifické riziká lokality.

12.6.3 Plán likvidácie a zhodnotenia odpadu vznikajúceho pri výstavbe.

12.7 Počas realizovania diela a odstraňovania prípadných vád na ňom je dodávateľ povinný ochrániť životné prostredie na stavenisku aj mimo neho pred znečistením. Podľa toho má teda zozbierať všetky druhy odpadov, vrátane rôznych odpadkov, výrobného a komunálneho odpadu a dopraviť ich na skládku určenú resp. schválenú objednávateľom prípadne orgánom štátnej správy príslušného odboru,

12.8 Dodávateľ nesmie vypúšťať alebo dovoliť vypúšťanie do vzduchu, vody a okolitej krajiny na stavenisku alebo v jeho tesnej blízkosti akékoľvek toxické odpady alebo látky,

12.9 V prípade nedodržania ods. 5 písm. tohto článku zmluvy sa dodávateľ zaväzuje znášať všetky dopady (sankcie, pokuty, rozhodnutia a pod.), ktoré budú uplatnené voči objednávateľovi.

**Článok XIII.**

**Trvanie zmluvy a UKONČENIE ZMLUVNÉHO VZŤAHU**

13.1 Riadne ukončenie zmluvného vzťahu zo Zmluvy nastane splnením záväzkov Zmluvných strán.

13.2 Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Dodávateľom, Objednávateľ vysporiada pohľadávky Dodávateľa, na ktoré bude mať legitímny nárok.

13.3 Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.

13.4 Na účely Zmluvy sa za podstatné porušenie Zmluvy považuje okrem prípadov výslovne uvedených v tejto Zmluve aj:

1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
2. opakované porušenie záväzkov Zmluvných strán vyplývajúcich z tejto Zmluvy;
3. zastavenie realizácie predmetu Zmluvy z dôvodov na strane Dodávateľa, pričom toto zastavenie realizácie predmetu Zmluvy nie je z dôvodov na strane Objednávateľa;
4. vyhlásenie konkurzu alebo reštrukturalizácie na majetok Dodávateľa alebo Objednávateľa, resp. zastavenie konkurzného konania pre nedostatok majetku, alebo vstup Dodávateľa do likvidácie;
5. neuhradenie faktúry zo strany Objednávateľa po splnení podmienok uvedených v čl. V., bod 5.10 Zmluvy;
6. opakované dodanie predmetu Zmluvy alebo jeho časti od Dodávateľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
7. neuzavretie poistenia zodpovednosti za škodu podľa bodu 8.2. Zmluvy.
8. neprevzatie staveniska v zmysle bodu 6.1 tejto zmluvy.

13.5 V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.

13.6 Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.

* 1. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
  2. Vysporiadanie pohľadávok z titulu odstúpenia od Zmluvy:

1. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
2. Objednávateľ je ďalej povinný uhradiť Dodávateľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,
3. Dodávateľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**Článok XIV.**

**Subdodávatelia**

* 1. Na poskytovanie plnení, ktoré tvoria súčasť Diela pre Objednávateľa, má Dodávateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie Zmluvy v súlade s § 41 ods. 8 Zákona o verejnom obstarávaní a Dodávateľ je povinný odovzdávať Objednávateľovi plnenia vo vlastnom mene, na svoju vlastnú zodpovednosť, v dohodnutom čase a v dohodnutej kvalite. V prípade, že Dodávateľ poverí plnením časti predmetu tejto Zmluvy inú osobu, zodpovedá za jej plnenie spôsobom, akoby jej plnenie vykonal sám.
  2. Zoznam subdodávateľov, ktorý predložil dodávateľ do času uzavretia zmluvy o dielo spolu s uvedením údajov o všetkých známych subdodávateľoch v zmysle § 41 zákona  o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2 tejto zmluvy. Dodávateľ je povinný písomne oznámiť odberateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa dodávateľ dozvedel o tejto zmene.
  3. Ak v čase uzavretia zmluvy o dielo dodávateľovi neboli známi subdodávatelia a dodávateľ má v úmysle realizovať predmet tejto zmluvy prostredníctvom subdodávateľa, dodávateľ tak môže urobiť iba s predchádzajúcim písomným súhlasom objednávateľa. Zámer realizácie predmetu tejto zmluvy prostredníctvom subdodávateľa dodávateľ bezodkladne písomne oznámi objednávateľovi  s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  4. K zmene subdodávateľa môže dôjsť len po odsúhlasení objednávateľom. Dodávateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
  5. Dodávateľ je povinný postupovať pri výbere subdodávateľa tak, aby náklady vynaložené na zabezpečenie plnenia predmetu zmluvy o dielo boli primerané jeho kvalite a cene a tak, že subdodávatelia podieľajúci sa na plnení predmetu zmluvy budú kvalifikovaní na svoje profesie vzťahujúce sa na plnenie tejto zmluvy a budú mať potrebné oprávnenia a osvedčenia potrebné k plneniu predmetu tejto zmluvy.
  6. Porušenie povinnosti vyplývajúce z bodov 14.2. a 14.5 tejto Zmluvy sa považuje za podstatné porušenie Zmluvy, ktoré oprávňuje Objednávateľa na zmluvnú pokutu vo výške 500,- EUR za každé jedno porušenie tejto povinnosti a tiež na odstúpenie od Zmluvy.

**Článok XV.**

**Záverečné ustanovenia**

* 1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR.
  2. Neoddeliteľnú súčasť tejto Zmluvy tvoria prílohy

1. Príloha číslo 1 – Špecifikácia predmetu Zmluvy a  ceny predmetu Zmluvy - ocenený výkaz výmer
2. Príloha číslo 2 - Projektová dokumentácia
3. Zoznam subdodávateľov
4. Zmluva je vyhotovená v piatich rovnopisoch, z toho tri obdrží Objednávateľ a dva Dodávateľ.
   1. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
   2. Dodávateľ môže postúpiť/previesť akékoľvek práva (okrem pohľadávok zo zmluvy) a povinnosti z tejto zmluvy na tretie osoby len s predchádzajúcim písomným súhlasom objednávateľa.
   3. Ak bude Dodávateľ spracúvať osobné údaje osôb, ktoré použije na plnenie svojich povinností podľa tejto Zmluvy, je povinný tieto osobné údaje spracúvať v súlade s príslušnými ustanoveniami zákona č.18/2018 Z.z. o ochrane osobných údajov a o zmene a doplnení niektorých zákonov v platnom znení.
   4. Táto zmluva nadobúda platnosť dňom podpisu obomi zmluvnými stranami a účinnosť splnením odkladacej podmienky podľa článku 11.7 až 11.9 Zmluvy.
   5. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

V ....................., dňa .................. V ............................, dňa ....................

Objednávateľ Dodávateľ

.................................................... ..........................................................

Ing. Vladimír Mužila

podpredseda predstavenstva

**Príloha k Zmluve o dielo**

Poznámky:

\* Dodávateľ vyznačí bod I. alebo bod II. podľa skutočnosti.

\*\*Dodávateľ doplní x-krát podľa potreby, kde x vyjadruje počet subdodávateľov.

Uchádzač: xxx

Sídlo: xxx

Zastúpený: xxx

IČO: xxx

**Zoznam subdodávateľov**

Predmet zákazky: ***„Rekonštrukcia kaštieľa Veľké Dravce – I. etapa***“

I.\* Zabezpečenie uvedeného predmetu zákazky nebudem(e) plniť prostredníctvom subdodávateľov.

II.\* Zabezpečenie uvedeného predmetu zákazky budem(e) plniť prostredníctvom nasledovných subdodávateľov:

Subdodávateľ č. 1

Názov subdodávateľa: xxx

Adresa sídla: xxx

IČO: xxx

Údaje o osobe oprávnenej konať za subdodávateľa Meno a priezvisko: xxx

Adresa pobytu: xxx

Dátum narodenia: xxx

Plánovaný podiel subdodávky v percentách (%): xxx

Stručný opis predmetu subdodávky: xxx

Subdodávateľ č. \*\*x

Názov subdodávateľa: xxx

Adresa sídla: xxx

IČO: xxx

Údaje o osobe oprávnenej konať za subdodávateľa Meno a priezvisko: xxx

Adresa pobytu: xxx

Dátum narodenia: xxx

Plánovaný podiel subdodávky v percentách (%): xxx

Stručný opis predmetu subdodávky: xxx

Čestne vyhlasujem(e), že každý navrhnutý subdodávateľ spĺňa podmienky podľa § 32 ods. 1 zákona o verejnom obstarávaní a zároveň má alebo najneskôr v čase podpisu zmluvy bude mať zapísaných konečných užívateľov výhod v Registri partnerov verejného sektora, ktorého správcom je Ministerstvo spravodlivosti SR.

V xxx,dňa dd.mm.rrrr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo člena štatutárneho orgánu alebo

iného zástupcu uchádzača, oprávneného konať v mene uchádzača